**Istraživački alat za prikupljanje bihevioralnih podataka o prihvaćanju i primjeni cjepiva**

Informirani pristanak

Hvala vam na zanimanju za našu studiju. Mi smo istraživači iz (umetnuti naziv institucije) i zanima nas (umetnuti ciljeve studije). Vaši odgovori pomoći će nam da prikupimo informacije i prilagodimo svoje intervencije radi povećanja primjene cjepiva. Za odgovor na naša pitanja trebat će vam otprilike (procijenjeni broj minuta) minuta. Prije nego što pristanete sudjelovati u studiji, pažljivo pročitajte informacije u nastavku.

Vaše sudjelovanje u ovoj studiji u potpunosti je dobrovoljno i nema točnog ili netočnog odgovora na pitanja. Pitanja se odnose na cijepljenje i vaše stavove o cijepljenju. Zatražit ćemo i neke informacije o vama, kao što su vaš spol, dob i stupanj obrazovanja. Odgovori koje navedete bit će anonimizirani, što znači da podatke ne možemo povezati s vama. Podatke će prikupljati (upisati naziv agencije za prikupljanje podataka) i podijeliti s istraživačkim timom u (unesite ime istraživačke ustanove). Odbor za unutarnju reviziju (umetnite instituciju IRB-a) pregledao je protokol studije i dao svoje odobrenje za provedbu studije (umetnite broj odobrenja u okrugle zagrade).

Vaši podatci bit će pohranjeni na poslužiteljima (unesite mjesto za pohranu podataka) i bit će dostupni samo istraživačima povezanima s ovim projektom. Vaši podatci bit će pohranjeni ovdje (navesti broj godina) godine(a). Vaši se podatci u budućnosti mogu upotrebljavati za druge istraživačke projekte sa sličnim ciljem razumijevanja stavova o cijepljenju. Upotreba i pohrana podataka bit će u skladu s Općom uredbom o zaštiti podataka (OUZP) i nacionalnim pravom.

Ako imate pitanja ili nedoumice u vezi s ovom studijom ili u vezi s načinom na koji ćemo upotrebljavati i pohranjivati vaše podatke, možete stupiti u kontakt s (unijeti ime) na (unijeti e-adresu).

Pristanak

Pristankom na sudjelovanje, razumijem sljedeće:

Moje je sudjelovanje dobrovoljno.

Moji podatci upotrijebit će se za istraživanje o stavovima o cijepljenju.

Moji podatci bit će anonimizirani.

Moji će podatci biti sigurno pohranjeni u skladu s pravilima OUZP-a i nacionalnim pravom.

U svakom trenutku mogu odustati od sudjelovanja.

Pristajete li sudjelovati u ovoj studiji?

**Da/Ne**

|  |  |  |  |
| --- | --- | --- | --- |
| **Tema** | **Čestica** | **Pitanje** | **Mogućnosti odgovora** |
| **Sociodemografske karakteristike** | 1 | Koliko imate godina? | Broj godina |
| 2 | Kojeg ste spola? | * 1. Muškog   2. Ženskog   3. Nebinarna osoba   4. Ostalo / Ne želim se izjasniti |
| 3 | Gdje u zemlji živite? | Mogućnosti odabira regije prilagođene konkretnoj državi (numeriraju se od 1 nadalje) |
| 4 | Koja je najviša razina obrazovanja koje ste stekli? | Mogućnosti odabira prilagođene konkretnoj državi (numeriraju se od 1 nadalje) |
| 5 | Jeste li trenutačno...? | 1. Zaposlenik 2. Samozaposlena osoba 3. Bez posla 4. Učenik ili student 5. U mirovini 6. Osoba koja nije sposobna za rad 7. Ostalo   99. Ne želim se izjasniti |
| **Ponašanje u vezi s cijepljenjem** | 6 | Koliko vam je poznato, jeste li primili sva cjepiva koja su vam preporučena? | 1. Nijedno 2. Neka 3. Sva   99. Ne znam / Ne želim se izjasniti |
| 7 | Jeste li odbili ili odgodili cijepljenje koje vam je preporučeno? | 1. Nijedno 2. Neka 3. Sva   99. Ne znam / Ne želim se izjasniti |
| 8 | Namjeravate li se u budućnosti cijepiti u skladu s preporukama u svojoj zemlji? | 1. Definitivno ne 2. Vjerojatno ne 3. Možda 4. Vjerojatno da 5. Definitivno da   99. Ne znam / Ne želim se izjasniti |
| **Čimbenici 5C** | **Čestica** | **Pitanje** | **Mogućnosti odgovora za sva pitanja povezana s modelom 5C** |
| U kojoj se mjeri slažete ili ne slažete sa sljedećim tvrdnjama? | | | 1. Uopće se ne slažem 2. Djelomično se ne slažem 3. Nemam određeno mišljenje 4. Djelomično se slažem 5. U potpunosti se slažem   99. Ne znam / Ne želim se izjasniti |
| **Povjerenje** | **9 (osnovna)** | **Općenito smatram da su cjepiva sigurna.** |  |
| 10 | Općenito smatram da su cjepiva učinkovita. |  |
| 11 | Vjerujem da javnozdravstvena tijela preporučuju samo sigurna i učinkovita cjepiva. |  |
| **Lažna sigurnost** | **12 (osnovna)** | **Cijepim se jer je prerizično zaraziti se.** |  |
| 13 | Cijepljenje mi nije potrebno jer se ionako rijetko razbolim. |  |
| 14 | Cijepljenje nije potrebno jer bolesti koje se mogu spriječiti cijepljenjem više nisu česte. |  |
| **Ograničenja** | **15 (osnovna)** | **U praksi će mi biti teško cijepiti se.** |  |
| 16 | Pazim da na vrijeme primim najvažnija cjepiva. |  |
| 17 | Službe za cijepljenje lako su mi dostupne. |  |
| **Promišljanje** | **18 (osnovna)** | **Kada razmišljam o tome hoću li se cijepiti, propitujem koristi i rizike radi donošenja najbolje moguće odluke.** |  |
| 19 | Općenito, radim onako kako je moj liječnik ili zdravstveni radnik preporučio u vezi s cijepljenjem. |  |
| 20 | Informacije o cjepivima koje dobivam od zdravstvenih tijela pouzdane su. |  |
| **Kolektivna odgovornost** | **21 (osnovna)** | **Cijepim se jer tako štitim druge ljude.** |  |
| 22 | Kada su svi cijepljeni, nema potrebe da se i ja cijepim. |  |
| 23 | Većina članova moje uže obitelji i prijatelja želi da se cijepim. |  |

Kvalitativna pitanja na koja se traži odgovor otvorenog tipa

1. Koja pitanja ili nedoumice imate kada razmišljate o tome hoćete li se cijepiti?

2. Što vam prvo padne na pamet kad pomislite na cjepiva?

3. **Povjerenje**: Općenito, što mislite o sigurnosti i učinkovitosti cjepiva?

4. **Lažna sigurnost**: Kako ocjenjujete rizik od obolijevanja od bolesti koje se mogu spriječiti cijepljenjem?

5. **Ograničenja**: S kojim se preprekama susrećete kada se pokušavate cijepiti? To može uključivati fizičke, psihološke ili druge vrste izazova.

6. **Promišljanje**: Koje informacije tražite i čitate kada pokušavate donijeti odluku o tome hoćete li se cijepiti ili ne?

7. **Kolektivna odgovornost**: Što mislite o cijepljenju kao sredstvu zaštite drugih?

*This document serves as an editable version of the survey tool presented in Section 2.1 (Table 1) of ‘*[*Tools and methods for promoting vaccination acceptance and uptake: a social and behavioural science approach*](https://www.ecdc.europa.eu/en/publications-data/tools-and-methods-promoting-vaccination-acceptance-and-uptake-social-and)*’, published by ECDC on 28 April 2025. It provides users with an easier format to work with if they would like to use and adapt the original survey. Please consult the original report for all of the contextual details and instructions, as well as the references relating to individual survey items.*